NATIONAL ARM WRESTLING CHAMPIONSHIP A MIZO MEDALIST TE HNENAH SPORTS MINISTER IN LAWMPUINA A HLAN,"881/2024-2025 Aizawl, 20.06.2024: National Arm Wrestling Championship 2024, Nagpur a neih zawh taka Mizoram aiawh a kal zinga Medal la te lawmpuina hun vawiin khan Sports & Youth Services Minister Pu Lalnghinglova Hmar hovin EcoSave Conference Hall, Falkland ah hman a ni. National Championship ah hian Mizo Arm Wrestler 24 telin, Medal 22 an hawn a ni. Sports & Youth Services Minister chuan medalist te a lawmpuina thu sawiin, player sanghnih bawr vel kara medal 22 lai mai an hlawhchhuak thei chu fakawm a ti a. Minister chuan eng sports discipline pawh ni se, sportsman tan chuan mahni tuina a nih chuan ngaihventu leh ngaisangtu an tam emaw, tam lo emaw, tui tlat a kal zel chuan hlawhtlinna in a zui ve zel thu a sawi a. Chutihrual chuan a thei tan chuan sport pakhat aia tam khelh a rem thu a sawi a. Mizo infiammi te zingah sport discipline pakhat aia tam ah inkhel in, chawimawina leh medal te field pakhat aia tam lo la tawh an awm thu a sawi bawk. Hei hian eizawnna kawngah pawh kawng a tihzauh phah theih thu a sawi. Minister chuan Sorkarin Incentive Cash Award a pek thin chu Olympic Association a in register te hnenah chauh pek nih thin avangin Arm Wrestling Association leh association dang, Olympic Association hnuaia tl ve lo tan a la pek theih rih loh thu a sawi a. Amaherawhchu association ten sawrkar ah mamawhna an neih leh pawl hmasawnna atana tul ang chu inpawh taka sawiho zel tura sawm in, department officer te nen pawh an hmakhua ngaihtuahin hmalak zel a la nih tur thu a sawi. National Arm Wrestling Championship 2024 hi June ni 7-9, 2024 inkar khan Nagpur ah neih a ni a. Lawmman latute chu hengte hi an ni: GOLD MEDAL Sl.No. Name Category Arm Weight Address 1. Benjamin Lalawmpuia Senior Men Right 100 kg Luangmual 2. Denic Lalruattluanga Senior Men Right 80 kg ITI 3. Raymond K. Lalrinpuia Senior Men Right 65 kg Lily Veng 4. Vanlalbiakhlua Senior Men Left 70 kg Thuampui 5. Vanlalbiakhlua Junior Boys Right “ Thuampui 6. Andrew Vanlalpekhlua Junior Boys Right 60 kg Ramhlun S. Complex 7. Vanramnghaki Senior Women Left 80 kg Melthum 8. Vanramnghaki Para Women Left “ Melthum 9. Vanramnghaki Para Women Right “ Melthum 10. Ruthi Lalnunthari Junior Girls Right 70+ kg Kolasib District SILVER MEDAL Sl.No. Name Category Arm Weight Address 1. LH Zothanpuia Master Men Right 60 kg Lunglei District 2. Winkle Laltlanchhunga Senior Men Left 85 kg Kanan 3. Reuben Lalhmangaihzuala Senior Men Left 55 kg Lunglei District 4. Laldingliana Youth Boys Right 80 kg Tlangnuam 5. Raymond K. Lalrinpuia Youth Boys Right 65 kg Lily Veng 6. Vanlalbiakhlua Junior Boys Left 70 kg Thuampui 7. Lalruathlui Junior Girls Right 45 kg Luangmual BRONZE MEDAL Sl.No. Name Category Arm Weight Address 1. Lalremsiama Master Men Right 70 kg Thuampui 2. Andrew Vanlalpekhlua Senior Men Right 60 kg Ramhlun S. Complex 3. Vanlalduata Youth Men Right 70 kg Lawngtlai District 4. Vanramnghaki Senior Women Right 80 kg Melthum 5. Emily C. Rohluzuali Junior Girls Right 60 kg Lunglei District Medalist te chawimawina hun hi Pu Phillip Lalbiakchama, General Secretary chuan kaihruaiin, Pu Remlalnghaka, President chuan thu sawi a, Pu Lalrivunga, Vice-President chuan Technical Report pe in Pu Joseph K Lalmuanpuia, Executive Member chuan lawmthu sawiin hun a khar a ni. Attachment Loading attachment...",Dated: 20 th Jun 24 4:37 PM,https://dipr.mizoram.gov.in/post/national-arm-wrestling-championship-a-mizo-medalist-te-hnenah-sports-minister-in-lawmpuina-a-hlan